Lögreglan fékk í gær tilkynningu klukkan 17 frá manni sem sagðist hafa verið sviptur frelsi sínu . Maðurinn var að aka í Borgartúni er tvær manneskjur settust inn í bíl hans , kona í framsæti og maður í aftursæti . Að sögn ökumannsins tók maðurinn í aftursætinu upp eggvopn og var með hótanir . Konan fór síðan úr bifreiðinni og var manninum sagt að aka á eftir bifreið hennar og var farið í hverfi 113 þar sem ætlunin var að reyna að peningum árásarþola úr hraðbanka . Síðan var honum sagt að aka að heimili sínu þar sem ofbeldismaðurinn fylgdi honum inn og stal lyfjum og fleira . Þegar mennirnir voru á útleið aftur mun maðurinn hafa náð að loka útihurðinni á ofbeldismanninn og hringdi hann síðan í lögreglu . Málið er í rannsókn .